CELEX: E2020C0156
Language: et
Date: 2020-12-16 00:00:00
Title: EFTA järelevalveameti otsus nr 156/20/COL, 16. detsember 2020, millega võetakse vastu suunised, mis käsitlevad teatavaid riigiabimeetmeid kasvuhoonegaaside heitkogustega kauplemise süsteemis pärast 2021. aastat [2021/604]

15.4.2021   
               
               
                  ET
               
               
                  Euroopa Liidu Teataja
               
               
                  L 130/1
               
            
         EFTA JÄRELEVALVEAMETI OTSUS nr 156/20/COL,
         16. detsember 2020,
         millega võetakse vastu suunised, mis käsitlevad teatavaid riigiabimeetmeid kasvuhoonegaaside heitkogustega kauplemise süsteemis pärast 2021. aastat [2021/604]
         EFTA JÄRELEVALVEAMET,
         VÕTTES arvesse:
         Euroopa Majanduspiirkonna lepingut (edaspidi „EMP leping“), eriti selle artikleid 61–63 ja protokolli nr 26,
         EFTA riikide vahel järelevalveameti ja kohtu asutamise kohta sõlmitud lepingut (edaspidi „järelevalve- ja kohtuleping“), eriti selle artiklit 24 ja artikli 5 lõike 2 punkti b,
         NING ARVESTADES JÄRGMIST:
         Järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevad sätted.
         Järelevalve- ja kohtulepingu artikli 5 lõike 2 punkti b kohaselt annab järelevalveamet välja teateid ja suuniseid EMP lepingus käsitletud küsimustes, kui kõnealuse lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks.
         Järelevalveameti suuniseid, mis käsitlevad teatavaid riigiabimeetmeid kasvuhoonegaaside saastekvootidega kauplemise süsteemis pärast 2012. aastat, kohaldatakse kuni 31. detsembrini 2020 (1).
         21. septembril 2020 võttis Euroopa Komisjon (edaspidi „komisjon“) vastu suunised, mis käsitlevad teatavaid riigiabimeetmeid kasvuhoonegaaside heitkogustega kauplemise süsteemis pärast 2021. aastat (2) (edaspidi „suunised“). Suunistes on sätestatud tingimused, mille alusel võib Euroopa Parlamendi ja nõukogu direktiivi 2003/87/EÜ (3) artikli 10a lõikes 6 ja artiklis 10b sätestatud konkreetsed abimeetmed tunnistada siseturuga kokkusobivaks.
         Suunised on olulised ka Euroopa Majanduspiirkonna (EMP) jaoks.
         EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas kooskõlas EMP lepingu artiklis 1 sätestatud ühtsuse tagamise eesmärgiga.
         On asjakohane asendada praegu kohaldatavad järelevalveameti suunised uute suunistega, mis käsitlevad teatavaid riigiabimeetmeid kasvuhoonegaaside heitkogustega kauplemise süsteemis pärast 2021. aastat ja mis vastavad komisjoni suunistele (4).
         EMP lepingu XV lisa peatüki „ÜLDSÄTTED“ II punkti kohaselt peab järelevalveamet pärast Euroopa Komisjoniga konsulteerimist vastu võtma komisjoni õigusaktidega kooskõlas olevaid õigusakte.
         OLLES konsulteerinud Euroopa Komisjoniga,
         OLLES konsulteerinud EFTA riikidega,
         ON VASTU VÕTNUD KÄESOLEVA OTSUSE:
         
            Artikkel 1
            Järelevalveamet kehtestab uued suunised, mis käsitlevad teatavaid riigiabimeetmeid kasvuhoonegaaside heitkogustega kauplemise süsteemis pärast 2021. aastat. Uued suunised on lisatud käesolevale otsusele ja on selle lahutamatu osa.
         
         
            Artikkel 2
            Ainult otsuse ingliskeelne tekst on autentne.
         
         
            Brüssel, 16. detsember 2020
            
               EFTA järelevalveameti nimel
            
            
               
                  eesistuja
               
               Bente ANGELL-HANSEN
               
                  vastutav kolleegiumi liige
               
            
            
               Frank J. BÜCHEL
               
                  kolleegiumi liige
               
            
            
               Högni KRISTJÁNSSON
               
                  kolleegiumi liige
               
            
            
               Carsten ZATSCHLER
               
                  allkirjastab õigus- ja täitevasjade
               
               
                  osakonna direktorina
               
            
         
         
            (1)  ELT L 296, 7.11.2013, lk 25.
         
            (2)  ELT C 317, 25.9.2020, lk 5.
         
            (3)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32). Direktiiv on EMP ühiskomitee otsusega nr 146/2007 (ELT L 100, 10.4.2008, lk 92 ja EMP kaasanne nr 19, 10.4.2008, lk 90) inkorporeeritud EMP lepingu XX lisa punkti 21 alapunkti a I.
         
            (4)  Dokument number 1166905.